
Arvamuse andmine maaüksuse
riigi omandisse jätmiseks

(Põldkannikese tn 43)
1. Asjaolud  ja  menetluse  käik
Maa-amet esitas Narva Linnavalitsusele 09.07.2019.a. kirjaga nr 6-5/19/11243 (dokumendiregistris nr 7596/1-12.3) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1905240018).

Riigi omandisse jäetakse sihtotstarbeta maa sihtotstarbega hoonestamata maaüksus maareformi seaduse § 31 lõike1 punkti 8 alusel maareservina.
Maaüksusele on määratud koha-aadress Põldkannikese tn 43 Narva Linnavalitsuse 24.09.1998 korraldusega nr 1291-k. 
Põldkannikese tn 43 maaüksusele oli esitatud maa ostueesõigusega erastamise avaldus, mille suhtes võeti 15.09.2015 vastu Narva Linnavalitsuse korraldus nr 1029-k „ Põldkannikese tn 43 maa ostueesõigusega erastamise menetluse lõpetamine“.
Põldkannikese tn 43 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Põldkannikese tn 43 (piiriettepanek AT1905240018, ligikaudne pindala 1205 m2) maaüksuse riigi omandisse jätmisega;

3.2. Määrata  Põldkannikese tn 43 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

